Exqrch/javanese-Komodo-pixelgpt huggingface dataset:
Sawatawis candra sasampunipun katilar Prabu Duswanta, Sakuntala nglairaken anak jaler
Ing epek-epekipun wonten gambar Cakra, mratandhani bilih lare punika benjing badhé dados Cakrawartin, Ratu Agung Panguwaos Bumi
Lare punika déning Resi Kanwa kaparingan nama Sarwadamana
Sarehne ngantos dangu boten dipunpapag déning Prabu Duswanta, Sakuntala kadhawuhan Resi Kanwa supados sowan dhateng Kadhaton Kuru kaliyan putranipun sarwi ngasta sesupe peparingipun Prabu Duswanta
Nalika tindakipun nyabrang lepen sesupe wau dhawah lan ical
Sasampunipun sowan wonten ngarsanipun Prabu Duswanta, Sakuntala matur manawi wontenipun nanging Prabu Duswanta boten kersa ngakeni yèn Sakuntala punika garwanipun lan boten kersa ngakeni yèn Sarwadamana punika putranipun
Sakuntala sanget nalangsa mireng pangandikanipun Sang Nata
Dumadakan kapireng Akasawakya utawi swanten saking akasa ingkang mratelakaken bilih aturipun Sakuntala wau leres
Sang Prabu sejatosipun sampun priksa bilih Sakuntala matur menapa wontenipun namung sarehne wonten pasewakan lan Sakuntala boten saged ngaturaken sesupe minangka tandha bukti, pramila Sang Prabu api-api boten ngakeni
Mireng Akasawakya ingkang kamireng déning tiyang kathah Sang Prabu lajeng ngakeni manawi Sakuntala punika garwanipun lan Sarwadamana punika putranipun
Sami sakala Sarwadamana katetepaken dados Pangeran Pati lan kaparingan asma Bharata
Sasampunipun jumeneng nata Prabu Bharata misuwur Nata ingkang Ber Budi Bawa Leksana
Wiyaring jajahanipun ingkang sinebat Bharatawarsha wiwit Redi Himalaya ngantos Samodra.
Jehotang Jehotang (제호탕) ya iku ombenan tradhisional kas Koréa kang digawé saka bahan herba lan lumrahé disajekake ing mangsa katiga
Ombenan iki kawiwitan saka resep masakan pura Dinasti Joseon kang duwé manfaat minangka ombenan kang bisa nambani ngelak ing mangsa katiga
Ing wulan kaping 5 ing dina Dano miturut kalender tradhisional, nalika hawane isih panas, klinik pura karajan wiwit gawé jehotang lan diwènèhake marang raja
Bahan mligi jehotang ya iku godhogan sari bahan-bahan herba kaya ta tuwuhan "arrowroot" (ganyong), omija (Schisandra chinensis), ginseng, liriope graminifolia, aprikot lan jahe
Ombenan iki duwé manfaat kanggo keséhatan ya iku kanggo nambani diare lan watuk
Sebutane mau bisa tinemu ing dhokumèn usada kuna Dongui Bogam karyané dhokter pura Heo Jun kang nulisaké manfaat lan carané gawé jehotang.
Nickelodeon Nickelodeon (dikenal uga kanthi jeneng Nick, sadurungé duwé jeneng Pinwheel; diadegaké ing tanggal 1 Dhésèmber 1977) ya iku jaringan TV kabel mirunggan kanggo acara bocah cilik lan praremaja, nanging uga nayangké program kanggo remaja ing blok acara TEENick
Pisanan mung ana ing Amérika Sarékat, nanging saiki wis ana ing nagara-nagara kaya ing wewengkon Asia Tenggara kaya ta Indonésia), India, Jepang, Australia, Selandia Baru, Britania Raya, Skandinavia, Éropa Barat, lan Amérika Latin
Ing Indonésia program Nickelodeon bisa dideleng ing Global TV lan TV kang bayar kaya ta Indovision lan First Media
Nickelodeon wis akèh mproduksi lan nyiaraké program
Nickelodeon dadi kondhang liwat icon kang ana ing program komedi "You Can't Do That on Television"
Banjur icon iku dienggo ing sajeroning program kang ana
Ing saja jabané Amérika Sarékat, Nickelodeon uga ana ing Afrika Selatan, Argentina, Australia, Bangladesh, Walanda, Bèlgi, Bolivia, Brasil, Britania Raya, Chili, Dhènemarken, Ekuador, El Salvador, Filipina, Guatemala, Honduras, Hong Kong, Honggari, India, Irlandia, Israèl, Indonésia, Jepang, Jerman, Kazakhstan, Kolombia, Koréa Kidul, Costa Rica, Malta, Malaysia, Meksiko, Nurwègen, Pakistan, Panama, Perancis, Peru, Portugal, Républik Dominika, Romania, Ruslan, Selandia Baru, Singapura, Spanyol, Sri Lanka, Swèdhen, Turki,
Singapura, Spanyol, Sri Lanka, Swèdhen, Turki, Uruguay, lan Venezuela
Nickelodeon diadegaké ing Britania Raya ing tanggal 1 September 1993
Ing Britania Raya uga ditambah karo saluran tambahan kang dijenengaké Nick Junior.
Jeogori Jeogori ya iku jinis sandhangan tradhisional Koréa (Hanbok)
Jeogori ya iku klambi dhuwuran kang digunakaké déning wong lanang utawa wadon
Jeogori lanag lan wadon padha nanging jeogori lanang luwih gedhé lan dawa nganti nutupi awak pérangan dhuwur nganti bangkekan
Déné jeogori wadon watese mung nganti tekan ngisore dhadha
Wujud iki dadi sansaya endek kawit jaman Dinasti Joseon lan diwarisake nganti tekan saiki
Garis gulon jeogori mbentuk V kang diarani dongjeong lan ditalekake nganggo pita kang diarani "goreum"
Pitane mau duwé salah siji ana kang luwih dawa
Lengen klambi jeogori digawé ginaris lurusing dhuwur lan mlengkung ing lengen klambi supaya gampang digunakaké
Werna jeogori racaké seragam, nanging pita, pucuke lengen klambi utawa lengen wernane bisa liyané
Ing wong lanang, yèn arep metu omah, padha nggunakaké jubah kang diarani durumagi.
The Walt Disney Company The Walt Disney Company (NYSE: DIS) utawa kondhang kang jenengé Disney yaiku perusahaan konglomerat ing babagan hiburan lan médhia kang gedhé dhéwé ing donya
Diadegaké ing tanggal 16 Oktober 1923, perusahaan iki diadegaké déning Walt Disney lan Roy Oliver Disney lan dijenengaké Disney Brothers Cartoon Studio
Pusaté ana ing Burbank, California
Laba Disney ing taun 2004 yaiku $30,8 miliar USD lan tunggalé pérangan Dow Jones Industrial Average
Perusahaan iki dikenal dadi Walt Disney Productions, Ltd
nganti 6 Fèbruari 1986 lan banjur diganti dadi jeneng kang saiki
Perusahaan iki uga didhukung ing macem-macem cara dening artis kayata Marc Engelhard lan, kosok balene, uga nuduhake wong-wong mau
Perusahaan iki dibagi dadi 4 pérangan kang wigati yaiku: Sajarah
Perusahaan iki diadegaké ing taun 1923 déning Walt lan Roy Disney
Film pisanan kang disiaraké yaiku Alice's Day at Sea
Ing taun 1928, Walt lan Roy nyiptakaké tokoh kartun Miki Tikus
Ing taun 1934, yaiku ngenalaké tokoh kartun Donal Bebek, Mini Tikus lan Gufi
Film kang nomer loro dirilis ing atun iku yaiku "Snow White and the Seven Dwarfs", "Pinocchio", lan "Fantasia"
Ing taun 1940, studio dipindahké ning Burbank, California
lan ing taun 1955, yaiku taun pisanan mbuka Disneyland
Pixar Animation Studios Pixar Animation Studios ya iku sawijiné studio animasi komputer Amérikah Sarékat kang duwé pusat ing Emeryville, California lan dikenal wis éntuk pitu Academy Award
Pixar kondhang saka filem animasi CGI—kaya "Toy Story", "Finding Nemo", lan "Cars"—kang dienggo ing panganggoan PhotoRealistic RenderMan, ya iku pemrograman aplikasi API, saka Renderman kang dienggo kanggo ngasilaké gambar kualitas dhuwur
Ing tanggal 24 Januari 2006, The Walt Disney Company setuju kanggo tuku Pixar diregani $7.4 miliar karo niagakaké kabèh saham, iku rampung ing 5 Mèi 2006 (ngganti saham pixar 2.3 saham Disney), gawé Pixar dadi subsidiari kanggo sing duwé Disney
Penghargaan lan Nominasi saka Academy Award
Nominasi kang wis dimenangké ana ing tulisan kang dicetak kandhel.
Tugu Identitas Kudus Tugu Identitas Kudus inggih punika salah satunggalipun objek wisata kang wonten ing désa Getas Pejaten Kacamatan Jati Kudus wonten sisih tengen jalan raya Kudus-Semarang lan 1 km saking simpang 7 alun-alun Kudus
Papan panggènan punika gadhah aji historis, amargi Tugu Identitas inggih punika salah satunggalipun papan pertempuran pejuang Kudus kanggé ngrebut kamardikan
Tugu punika dipunyasa ing 25 Mèi 1968, lan peresmianipun déning Gubenur Jawa Tengah, H
Ismail ing tanggal 28 September 1987
Wentuk Tugu Identitas punika dipunsunting saking wentuk Menara Kudus kang dados ciri kas kitha Kudus lan sampun dados Lambang Laladan Kabupatèn Kudus
Pelipit kang wonten ing papan Tugu Identitas punika nglambangaken perjuangan ngrebut kamardikan RI 17 Agustus 1945, lang nglambangaken falsafah lan pandangan bangsa Indonesia
Nginggilipun saking Tugu Identitas inggih punika 27 mèter, lan kang maduaken angka 2 lan 7 gadhah cacah 9 (sanga) nglambangaken Wali Songo kang 2ipun wali wonten ing Kudus, inggih punika Sunan Muria lan Sunan Kudus
Tugu Identitas punika badhé dipunrenovasi déning Investor hypermart utawi Kudus Extensional Mall kang badhé yasa hypermart ing sisihipun Tugu Identitas ing Kabupatèn Kudus, Jawa Tengah
Kangge yasa hypermart punika, welasan wit-witan kang gadhah umur puluhan taun ing kawasan Tugu Identitas punika badhé dipuntebang
Sinaosa wit-witan punika dados resepan toya lan dados penangkal saking polusi ing jalur padat Kudus
Sinaosa kathah tiyang ing laladan Tugu Identitas kang boten setuju dipunyasa hypermart, nanging pembangunanipun taksih dipunlajengaken
Pembangunan punika taksih dipunlajengaken amargi wonten janji saking investor kang badhé dadosaken Tugu Identitas langkung éndah.
Vertical Limit Vertical Limit inggih punika salah satunggalipun filem box office
Film punika nyariosaken lelampahanipun tim ingkang munggah gunung, kang nyobi nakluakaken gunung ingkang paling ganas
Film punika nyariosaken lelampahanipun Peter Garret ingkang dipunperanaken déning Chris O'Donnel kang nglajengaken upaya panylametan ing K2, inggih punika salah satunggalipun pucuk gunung kang paling nginggil nomer kalih ing donya
Peter Garret punika badhé nylametaken adikipun piyambak, Annie ingkang dipunperanaken déning Robin Tunney lan tim sapanunggalipun kang dipunperanaken déning Bill Paxton lan Nicholas Lea
Setahun sadèrèngipun, Peter Garret lan Annie kang kakang adik punika ngalami kacilakan pendakian ingkang nrenyuhaken
Peter Garret kapeksa ngethok tali ingkang kaiket ing sabuk bapakipun, Royce kanggé nylametaken adikipun Annie sinaosa toh-tohanipun nyawa
Sasampunipun prastawa punika, Peter milih ngasingaken badhanipun piyambak lan dados juru foto utawi juru foto, sanèsipun punika Annie badhé ngawujudaken pangarep-arepanipun bapakipun inggih punika saged dodos pendaki ingkang naklukaken gunung
Annie sampun misuwur lan dipunsewa kaliyan konglomerat Elliot Vaugh kanggé misi naklukake K2, gunung kang nginggilipun nomer kalih ing donya kang dumnung ing kawasan pagunungan Himalaya
Samangke adikipun Peter, Annie kajebak ing pagunungan ingkang nginggilipun 26000 kaki, utawi ing zona bahaya ingkang saged dadosaken tiyang séda.
Eugene O’Donnell Eugene Christipher “Chris” O’Donnell utawi ingkang langkung dipuntepang kanthi asma Chris O’Donnell inggih punika salah satunggalipun aktor saking Amérika kang lair ing Winnetka, Ilionis ing tanggal 26 Juni 1970
Chris O’Donnel inggih punika lare bungsu saking 7 sadulur, 4 saduluripun èstri kaliyan kalih saduluripun kakung
O’Donnell inggih campuran saking Iran lan Jerman
Ibunipun gadhah asma Julie lan bapakipun ingkang asma William O’Donnell inggih punika manager stasiun radhio
’Chris O’Donnell agamanipun Katolik Roma
Namanipun: Christopher Eugene O Donnell, Christopher Eugene O'Donnell Lahir: Christopher Eugene O Donnell Juni 26, 1970 ing Winnetka, Illinois, USA Damelipun: Aktor, Model
Astrologi Astrologi inggih punika praktèk ingkang nggabungaken antawisipun posisi lintang-lintang lan pergerakanipun, dipunsangkutaken kaliyan lelampahan manungsa lan prabawanipun tumrap kagesangan manungasa ing donya.
Astrologi kasebat ngèlmu Perbintangan
Ilmu Perbintangan gadhah sesambetan kalih pétangan inggih punika kanggé nemtokaken wiwitan wulan-wulan lan ngétang lelampahanipun lintang-lintang
Nganggé kalih dhasar perbintangan punika saged dipunmangertosi wekdal-wekdal, jaman-jaman, mangsa, arah kéblat, lan sapanunggalipun
Ilmu perbintangan punika salah satunggalipun cabang saking Èlmu Falak.
Jakhnun Jakhnun (Ibrani ג'חנון, alihaksara basa Inggris "Jachnun") iku sawijining panganan Israèl sing digawé saka jladrèn tipis sing digulung
Jakhnun asliné digawé déning wong Yahudi Yaman
Panganan iki dimasak mawa geni cilik kanggo sepuluh jam
Jladrèn iki digelar tipis lan banjur digulung, mèmper roti-rotinan sing ngembang
Banjur warnané dadi soklat tuwa lan ndarbèni rasa rada legi
Lumrahé disajèkaké mawa saus tomat, endhog godhog lan skhug, sajenising sambel
Bahan kanggo nggawé jakhnun iku mèmper kanggo nggawé malawakh
Jakhnun iku disajèkaké déning wong Israèl ing dina Sabat ésuk, sawisé dienengaké ing oven mawa geni cilik sawengi
Miturut undhang-undhang Agama Yahudi, para penganuté ora olèh nyumet geni utawa masak ing dina Sabat
Jakhnun iku asalé saka Yaman lan saiki wis populèr saindhenging Israèl lan dipangan déning kabèh kelompok ètnik
Jakhnun ès-èsan uga didol ing supermarket kanggo wong-wong praktis sing ora usah nggulung jladrènan iki.
Pasisir Dreamland Pasisir Dreamland ya iku pasisir kang dumunung ing Désa Pecatu, Badung Pulo Bali sisih lor
Pasisir Dreamland kalebu pasisir pasir putih kang dumunung ing sangisore tebing-tebing dhuwur lan watu karang gedhé ing saindhenging pasisir
Jeneng dreamland dijupuk saka tembung "dreamland" ing basa Inggris kang tegesé "tanah impian" utawa dharatan impenan
Dhek biyèn ing tlatah Pecatu kang tandus lan gersang, tau arep digawé sawijining pusat wisata gedhé dhéwé lan paling unik ing Asia Wétan-Lor
Ing kono uga bakal diadhegake resor kang "superluks" (super mewah) kang digathukake karo kawasan wisata kang ngendhelake asli lan endahing alam
Nalika krisis moneter ing taun 1998, mega proyek iki mandheg, ora kaurus, kamangka para warga banget anggoné nganti-anti supaya proyek mau bisa rampung
Kabèh nduwé pengarep-arep bisa pindah ing bisnis pariwisata lan tetanen
Wiwit saka iku para warga ngarani tlatah kono minangka "tanah impian" utawa "dreamland"
Ombak ing laut Dreamland iku dhuwur lan gedhé
Mula saka iku, akèh "peselancar" ("surfer") seneng selancar ing pasisir iki
Dreamland uga dadi salah siji papan wisata "surfing" ing Bali
Pasisir iki minangka siji-sijiné papan ing Bali kang ngetrapake Hukum Internasional saéngga paugeran-paugeran kang ana ing pasisir iki luwih bébas.
Emily Robison Emily Robison (lair kanthi jeneng Emily Burns Erwin, #ALIH ya iku penyanyi lan uga dadi pangripta lagu saka Amérikah Sarékat
Dhèwèké uga pamadeg grup musik Dixie Chicks kang ditepungi bisa mainaké piranti musik kaya banjo, dobro, gitar, papoose, bass akustik, mandolin, akordion, lan sitar
Nalika isih cilik, Emily Erwin diajak pindhah wong tuwané saka Pittsfield, Massachusetts ing Addison, Texas kang ana ing pinggir kutha Dallas
Dhèwèké digedhèkaké bebarengan karo mbakyuné Julia lan Martha
Wong tuwané duwé kepénginan Emily lan Martha bisa nguwasani warna-warna piranti musik nalika isih ana ing SD
Sawisé miwiti sinau piyul ya iku nalika umur 7 taun, banjo ya iku nalika umuré 10 taun, Emily banjur njajal kanggo nyinaoni kabèh jinis piranti musik gèsèk kang bisa ditemoni
Sawisé mahir dolanan piranti musik, Emily lan Martie saka taun 1984 nganti tekan taun 1989 mbentuk grup musik bareng karo kanca sekolahé, Troy lan Sharon Gilchrist
Wong papat mau banjur mbentuk grup Blue Night Express
Jeneng mau dijupuk amarga grup mau mèlu ana ing fèstival-fèstival musik kang leté adoh.
Habib Rizieq Habib Rizieq iku salah siji tokohé wong muslim kang dadi ketuwa umum FPI
Habib Rizieq masrahake uripé ana ing barisan paling ngarep kanggo "Amar Ma’ruf Nahi Munkar"
Habib Rizieq ora seneng manawa ana panggonan kaya café lan diskotik kang dodol "minuman keras"
Habib Rizieq uga nuntut majalah Playboy (majalah) kareben ora metu ing Indonesia kang mayoritas muslim
Aktivitase éntuk atur sapala postif saka umat kang uga ora seneng karo kang ngarepake simbol-simbol sekuler, nanging uga éntuk tantangan saka kalangan kang pro liberalisme
FPI dianggep dadi preman amarga asring gawé rerusuh
Habib Rizieq duwé jeneng dawa Al Habib Muhammad Rizieq Syihab
Dhèwèké lair ing Jakarta, 24 Agustus 1965 saka pasangan "Habib Husein Syihab" (almarhum) lan "Syarifah Sidah Alatas"
Habib duwé garwa kang jenenge Fadlun Yahy] lan putra-putrane ya iku Rufaidah Syihab, Humaira Syihab, Zulfa Syihab, Najwa Syihab, Muntaz Syihab, Fairuz Syihab, Zahra Syihab
Habib Rizieq asalé dudu saka pesantren
Nanging sakawit umur patang taun dhèwèké wis sregep ngaji ing masjid-masjid
Ibuke kerja dadi tukang jahit klambi lan ngrias manten, banget nggatekake pendhidhikane Habib Rizieq
Sawisé lulus SD, Habib Rizieq lumebu SMP Pejompongan, Jakarta Pusat
Nanging adohe sekolahan karo omah ing Petamburan, uga ing Jakarta Pusat adoh
Mula dhèwèké dipindhahke ing sekolah kang luwih cedhak, SMP Kristen Bethel Petamburan
Lulus SMA, Habib Rizieq nerusaké ing King Saud University, Arab Saudi, rampung patang taun kanthi predikat cum-laude
Habib Rizieq naté kuliyah S2 ing Malaysia, nanging mung setaun
Habib Rizieq yasa Front Pembela Islam (FPI) tanggal 17 Agustus 1998
FPI dikenal kawit ana tragedi Ketapang, Jakarta, 22 November 1998, sakiwa-tengené 200 massa FPI bentrok karo atusan preman
Bentrokan jalaran suku, agama, ras, antargolongan iki ndadèkaké omah warga lan omah ngibadah kebakar sarta ana kang tiwas
Sawisé tragedi World Trade Center, Habib Rizieq karo anggota FPI asring kampanye anti-Amérika lan ngecim serangan Amérika marang Afghanistan
FPI uga asring ngraziz panggonan-panggonan hiburan
Habib Rizieq duwé latar organisasi ya iku saka Anggota Jamiat Kheir, sawijining organisasi tradhisional ing kalangan Arab Indonesia
Bapak saka Habib Rizieq Shihab ya iku Husein Shihab
Pimpinan Pandu Arab Indonesia ya iku Husein Shihab, bapake Habib Rizieq Shihab
Awal 1950-an, Husein Shihab wis ngumpulake nom-noman Arab kanggo ngabdi marang nagara saka babagan kepanduan
Bapake, Husein Shihab, uga trampil mimpin lan mènèhi pengarahan marang nom-noman kang kagabung sajeroning Pandu Arab Indonesia.
Bapake luwih seneng nganggo jas lan dasi, nanging Habib Rizieq asring nganggo jubah lan sorban
Rupane Rizieq uga meh padha karo rupa almarhum bapake.
Pasisir Lovina Pasisir Lovina minangka salah sijiné papan wisata kang dumunung ing désa Kalibukbuk, kabupatèn Buleleng Bali Lor.
Pasisir Lovina iku seje karo Pasisir Kuta utawa Pasisir Sanur kang trep kanggo dede
Ing kéné ora bisa kanggo dede jalaran akèh prau kang jejer ing pinggir pasisir
Prau-prau iku dikanggokake kanggo ndheleng atraksi lumba-lumba nalika ésuk-ésuk
Atraksi ngoyak lumba-lumba iki diwiwiti ésuk umun-umun nalika jam 5.00 jalaran mamalia iku bakal ngatonake awake ing antarané jam 6.00 tekan jam 8.00 ésuk
Ing jam-jam iku, puluhan lumba-lumba bakal atraksi kanthi alami, ana kang mung nglangi,nanging na uga kang mlumpat-mlumpat
Saliyané ndheleng atraksi lumba-lumba, para wisatawan uga bisa nyelem utawa "snorkeling" kanggo weruh kaendahaning taman laut Lovina.
Afrodhit Afrodhit (Grikenlan: Ἀφροδίτη) ya iku dèwi katresnan, kacantikan, lan sèksualitas ana ing mitologi Yunani
Ana rong vèrsi lègendha kang béda ngenani kalairané Afrodhit
Vèrsi pisanan nyebutaké yèn Afrodhit iku putri saka Zeus lan Dione, nanging lègendha iki kurang populèr
Vèrsi kaping loro ya iku dhedhasar marang "Theogonia" karya Hesiodos, kang nyebutaké yèn Afrodhit dilairaké saka piranti kelamin Uranus kang ditugel déning Titan Kronos lan diuncalaké menyang sagara
Piranti kelamin iku banjur katutu déning buih sagara lan saka buih-buih iku mau banjur Afrodhit lair
Amarga ayuné, para déwa kewedèn yèn Afrodhit bakal njalari papecahan ana ing antarané para déwa, mula saka iku Zeus banjur ngramaké Afrodhit karo Hefaistos
Nanging Afrodhit duwé katresnan kang akèh saka kalangan déwa, kaya Ares, utawané saka kalangan manungsa, kaya Ankhises
Afrodhit ya iku tokoh wigati ana ing lègendha Eros lan Psikhe, lan uga dadi ibu angkat lan uga dadi pacangan saka Adonis
Akèh manungsa lan déwa minor kang karan-sebut dadi anak saka Afrodhit
Salah siji putra saka Afrodhit kang misuwur ya iku Eros (Cupid), déwa asmara
Afrodhit uga ditepungi dadi Kithireia ("Wanita saka Kythira") lan Kipris ("Wanita saka Siprus") amarga kaloro panggonan mau dianggep dadi panggonan kalairané Afrodhit
Ana ing mitologi Romawi, dhèwèke ditepungi dadi Venus
Wong Yunani uga ngidhèntikaké dèwi Mesir kuna, Hathor, karo Afrodhit
Afrodhit duwé jeneng liyané kaya Akidalia, Kythereia lan Kerigo, kang digunakaké ana ing sawijining laladan ing Yunani
Tuwuhan myrtle, manuk dara, manuk gréja, jaran lan banyak dikramataké kanggo dhèwèke.
Stadhion iki dadi kandhangé tim bal-balan Manchester United F.C.
Lapangan iki diduwèni kanthi "permanèn" déning Manchester United F.C
Stadhion iki ora digunakaké nalika taun 1941-1949 amarga dibom nalika Perang Donya II
Stadhion iki bisa diisi 76.000 wong
Ing tanggal 25 Maret 1939, stadhion iki mecahaké rékor cacahé panonton nganti 76.962, nalika ana bal-balan antarané Wolves-Grimsby
Old Trafford dadi stadhion kang duwé kapasitas nomer loro ing Inggris, sawisé Stadhion Wembley
Stadhion iki uga dadi stadhion nomer telu gedhé dhéwé ing Inggris, saliyané iku uga dadi nomer sewelas gedhé dhéwé ing Éropah
Satus taun kapungkur, Old Trafford miwiti pagelaran kang pisanan nalika MU mungsuh Liverpool nalika liga Inggris
Wiwitané: Manajer MU Serikat John Henry Davies ngentèkaké nganti £ 60.000 kanggo yasa stadhion
Nalika taun 1909, ana arsitèk saka Sekotlan, Archibald Leitch, kang nggawé dhésain stadhion iki
Sawisé pirang-pirang sasi dibangun déning Bapak Brameld lan Smith saka Manchester, Old Trafford wis bisa minangka bal-balan
Sega Jenggo Sega Jenggo (utawa sega jinggo) ya iku salah sijining panganan khas Bali kang memper karo sega kucing ing Yogyakarta utawa Jawa Tengah
Sega jinggo iku isiné sega putih sakepel tangane wong diwasa
Lawuhe warna-warna kaya ta suwiran iwak pitik (padatan sing dianggo iku ayam betutu), mi goreng, endhog dadar, kering tempe, sambel matah kang pedhes, kacang brol utawa kacang tholo goreng, oseng kacang lanjaran, srundeng (ing basa Bali diarani saur)
Sega iki diungkus nganggo godhong gedhang
Miturut carita wong-wong kang dodol ing Jimbaran, sega jinggo ing Bali wiwitane saka dalan Gajah Mada, Denpasar
Ing kono ana pasar Kumbasari kang buka sadina sewengi
Awit saka iku, wong-wong ing pasar kang kudu melek bengi mbutuhake panganan kanggo ngganjel wetenge nalika ngelih ing wayah wengi
Tembung jinggo iku asalé saka Gang J (kanggo jinggo ing kéné)
Miturut carita liya, nalika taun 1970-1980, para "penjelajah" Kuta ing wayah wengi duwé gaya khas kang memper koboi jaman "wild west"
Mbokmenawa, koboi Kuta iki kang diarani Jango.
Mitologi Yunani Wikibooks gadhah buku kanthi sesirah Mitologi Yunani yaiku kumpulan mitos lan legenda kang asalé saka Yunani Kuna lan isiné kisah-kisah ngenani déwa lan pahlawan, sipat donya, lan asal usul uga teges saka ritual lan kultus wong-wong Yunani Kuna
Mitologi Yunani minangka péranganing agama ing Yunani Kuna
Para sejarawan modhèren nyinaoni mitologi Yunani kanggo mangerteni kaanan pulitik, agama, lan peradaban kang ana ing Yunani Kuna, lan uga kanggo golèk pemahaman ngenani pembentukan mitos iku
Sing akèh déwa Yunani digambarake kaya manungsa, dilairke nanging ora tau ngalami wayah tuwa, ora tedas apa waé lan uga bisa ora katon, lan saben déwa duwé karakteristik kang béda-béda
Amarga saka iku, para déwa uga duwé gelar kanggo karakteré, kang dimungkinaké uga punjul sisji
Déwa-dewi iki kadang kala uga mbantu manungsa, lan uga nglakoni katresanan karo bangsa manungsa lan bisa ngasilaké anak, kang awujud manungsa setengah déwa
Anak-anak saka para déwa lan manungsa iku kang sabanjuré didadèkaké pahlawan
Mitologi Yunani kanthi eksplisit ana ing kumpulan carita lan karya seni Yunani Kuna, kaya lukisan vas lan benda-benda ritual kanggo déwa
Mitologi Yunani njlentrehake asal mula donya lan nyritakake panguripan lan petualangan saka déwa, dewi, pahlawan, lan makluk-makluk mitologi
Mitologi Yunani wiwitane disebarake kanthi cara tradisi lésan
Saiki sapérangan informasi kang ngenani mitologi Yunani bisa digoleki ana ing sastra Yunani
Sumber literatur Yunani tuwa dhéwé yaiku wiracarita "Iliad" lan "Odisseia" kang isiné kisah kang pusate ana ing peristiwa ngenani Perang Troya
Saliyané iku puisi karya Hesiodos—"Theogonia" lan "Erga kai Hemerai"nyritakake ngenani penciptaan donya, pergantian kekuasaan déwa, pergantian jaman manungsa, asal mula kesengsaraan manungsa, lan asal mula ritual kurban
Mitologi Yunani uga ana ing Himne Homeros, wiracarita saka Siklus Epik, karya seni tragedi saka abad kaping lima, tulisan-tulisan para sejarawan lan penyair saka jaman Yunani Kuna, lan uga naskah kuna saka Kamaharajan Romawi karya penulis-penulis kaya Plutarkhos lan Pausanias
Panemon-panemon arkéologi wis nuduhaké sumber-sumber wigati ngenani rincian mitologi Yunani, yaiku ngenani para déwa lan pahlawan akèh ana ing dekorasi ing artefak
Desain geometris ing tembikar saka abad kaping wolu SM nggambaraké adegan-adegan saka siklus Troya saliyané saka petualangan Herakles
Sumber-sumber iku nambahi bukti kang wis ana